Voetgangers sterf op paaie in die Wes-Kaap | Netwerk24
Voetgangers sterf op paaie in die Wes-Kaap
Ses mense is dood op die paaie van die Wes-Kaap die afgelope naweek en 26 mense is in hegtenis geneem vir dronk­bestuur.
Volgens Wes-Kaapse verkeershoof, Kenny Africa, was al ses oorledenes, waar­van een van Moorreesburg is, voet­gangers. Luidens ’n verklaring deur Moorreesburg-polisiewoordvoerder, Nico­lette Visagie, het die polisie omstreeks 20:45 op ’n oproep gereageer van ’n persoon wat in die pad in Fairview, Moorreesburg lê. “Dit is in hierdie sta­dium onbekend hoe die persoon gesterf het. Volgens die getuie was hy en die oorledene onder die invloed van alkohol en op pad huis toe. Hulle het saam geloop, maar die getuie het vir ’n oomblik weggebreek. Met sy terugkoms het hy die oorledene in die pad gesien lê,” het Visagie gesê. Die polisie ondersoek die moontlikheid dat die oorledene in ’n tref-en-trap-ongeluk betrokke was.
. ’n Dag ná die voorval is ’n vrou in hegtenis geneem vir roekelose bestuur nadat sy in ’n erf in Hooikraal, Moorrees­burg, gery het en van die toneel af wegge­ry het.